CELEX: 62013CN0456
Language: lt
Date: 2013-08-09 00:00:00
Title: Byla C-456/13 P: 2013 m. rugpjūčio 9 d. T & L Sugars Ltd, Sidul Açúcares, Unipessoal Lda pateiktas apeliacinis skundas dėl 2013 m. birželio 6 d. Bendrojo Teismo (penktoji kolegija) priimto sprendimo byloje T-279/11 T & L Sugars Ltd, Sidul Açúcares, Unipessoal Lda prieš Europos Komisiją

9.11.2013   
            
            
               LT
            
            
               Europos Sąjungos oficialusis leidinys
            
            
               C 325/16
            
         2013 m. rugpjūčio 9 d.T & L Sugars Ltd, Sidul Açúcares, Unipessoal Lda pateiktas apeliacinis skundas dėl 2013 m. birželio 6 d. Bendrojo Teismo (penktoji kolegija) priimto sprendimo byloje T-279/11 T & L Sugars Ltd, Sidul Açúcares, Unipessoal Lda prieš Europos Komisiją
   
   (Byla C-456/13 P)
   2013/C 325/27
   Proceso kalba: anglų
   
      Šalys
   
   
      Apeliantės: T & L Sugars Ltd, Sidul Açúcares, Unipessoal Lda, atstovaujamos advokato D. Waelbroeck, solisitoriaus D. Slater
   
      Kitos proceso šalys: Europos Komisija, Europos Sąjungos Taryba, Prancūzijos Respublika
   
      Apeliančių reikalavimai
   
   Apeliantės Teisingumo Teismo prašo:
   
               —
            
            
               pripažinti šį apeliacinį skundą priimtinu ir pagrįstu,
            
         
               —
            
            
               panaikinti 2013 m. birželio 6 d. Bendrojo Teismo sprendimą byloje T-279/11 (toliau — skundžiamas sprendimas), tiek kiek juo kaip nepriimtinas atmestas apeliančių ieškinys dėl panaikinimo ir atmesti jį grindžiantys neteisėtumo pagrindai,
            
         
               —
            
            
               grąžinti bylą iš naujo nagrinėti Bendrajam Teismui,
            
         
               —
            
            
               priteisti iš Komisijos Teisingumo Teisme patirtas bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Apeliantės savo apeliaciniam skundui pagrįsti pateikia šiuos pagrindus:
   
               1.
            
            
               Bendrasis Teismas padarė teisės klaidą nusprendęs, kad ginčijami reglamentai yra įgyvendinamosios priemonės, kaip jos suprantamos pagal SESV 263 straipsnio 4 dalį;
            
         
               2.
            
            
               Bendrasis Teismas padarė teisės klaidą nusprendęs, kad Reglamentas Nr. 393/2011 (1) nėra individualiai susijęs su apeliantėmis;
            
         
               3.
            
            
               Bendrasis Teismas padarė teisės klaidą dėl 1 ir 2 punkte nurodytų klaidų atmetęs neteisėtumu grindžiamą prieštaravimą.
            
         Todėl apeliantės prašo Teisingumo Teismo i) panaikinti skundžiamą sprendimą, tiek kiek juo apeliančių ieškinys dėl panaikinimo pripažintas nepriimtinu ir atmestas neteisėtumu grindžiamas prieštaravimas, ir ii) grąžinti bylą nagrinėti Bendrajam Teismui.
   
      (1)  2011 m. balandžio 19 d. Komisijos įgyvendinimo reglamentas (ES) Nr. 393/2011, kuriuo nustatomas paskirstymo koeficientas 2011 m. balandžio 1–7 d. pateiktoms importo licencijos paraiškoms dėl cukraus produktų pagal tam tikras tarifines kvotas ir sustabdomas tokių licencijos paraiškų teikimas (OL L 104, p. 39).